Lloyd Bosman wen Spar Lenteloop | Mossel Bay Advertiser
Lloyd Bosman wen Spar Lenteloop
Friday, 18 September 2015, 07:17
Al die mans kategorie- en algehele wenners.
SUID-KAAP NUUS - Lloyd Bosman (Nedbank) het Saterdagoggend die Hartenbos Spar 15km-lentepadwedloop in 'n vinnige tyd van 49:15 gewen - 15 sekondes vinniger as verlede jaar.
Die 16-jarige Elriette Snyman, junior vrou van Hartenbos Drawwers, maak geskiedenis deur in drie van die afdelings te presteer. Sy is eindig as sesde atleet van die Hartenbos-klub. Die vroue-afdeling word deur Thoko Khanyile van Mosselbaai Harriers gewen.
Die gewilde Hartenbos Spar 15km-lentewedloop en 4km pretdraf, geborg deur Ales Svoboda, het verlede jaar se getalle verbeter met 350 atlete wat wegspring waarvan 223 die 15km voltooi en 21 "pre-race" drawwers die vorige naweek. 'n Totaal van 106 deelnemers het aan die pretdraf deelgeneem.
Nedbank SWD was die klub wat die beste verteenwoordig is met 49 deelnemers. André Ferreira was die eerste persoon om Saterdagoggend (06:00) in te skryf en verdien hiermee om gratis deel te neem. Hartenbos Drawwers se Elande in hulle rooi T-hemde, geborg deur Hartenbos Dierehospitaal, het hulle goed van hulle taak gekwyt en almal met koffie, beskuit en melktertjies wat Alta Gerber gebak het, bederf.
Al die 4km geesdriftiges het 'n sjokelade, waterbottel en 'n groot medalje van Spar ontvang. So te sê elke deelnemer het ook in die gelukkige prystrekkings gedeel.
Hiervoor bedank Hartenbos Drawwers dan ook vir Ales van Spar asook besighede in die sentrum soos Hartenbos Slaghuis, Hartenbos Sport, Seespens, Riviera Drankwinkel en Mosskem Apteek wat ook pryse geskenk het.
Nedbank SWD het die podium oorheers. Hulle atelte wat presteer het is: Lloyd Bosman - eerste (49:15), Elfonze Pieterse - tweede (50:44), Lindile Tokota - derde en eerste veteraan (53:26), Manie Steenkamp - tweede grootmeester (1:19:51), Curshwill Taylor - tweede junior (58:51), Johan Nieman - eerste stapper (1:53:14), Charmaine Lamprecht - tweede vrou (1:10:21), Toekie Steenkamp tweede grootmeester (1:28:40) en Sinead Hattingh - eerste stapper (1:54:43).
Outeniqua Harriers se Fana Mxolise is die tweede veteraan (53:26), Peter Jaehne die tweede meester (1:00:02) en Lorraine Zehmke die klub se tweede vrou (1:54:54).
Mosselbaai Harriers se Selwyn Losper is die eerste meester (55:42) en Thoko Khanyile die eerste vrou (1:09:11).
Hartenbos Drawwers se Jan du Toit is die eerste groot-grootmeester (1:11:11), Mario Meyer - eerste Hartenbos Drawwers (1:00:02), Elriette Snyman derde vrou, eerste junior en eerste Hartenbos Drawwer (1:12:35), Annelie Kruger - tweede veteraan (1:18:23), Elsa de Villiers - eerste meester (1:19:25) en Ingrid Prinsloo van Schalkwyk - tweede meester (1:22:20).
Sedgefield Striders se Dave Edge - eerste groot-grootmeester (1:21:35) en Hanna du Toit - eerste grootmeester (1:26:46). Onder die Tydelike-nommers was Aswell Clooco die eerste junior (58:51) en Cia Berger die 1ste Veteraan (1:17:13). Llewellyn Viljoen en Danelle Human van die Drawwers eindig eerste van die klub tydens die pretdraf met Dudley April en Danelle wat die 4km pretdraf wen.
Al die vroue kategorie- en algehele wenners.
Lees 'n vorige artikel: Spart Lenteloop om die draai.
Read more about: lloyd bosman spar lenteloop wen 2015
Posted on: 07:17 Fri, 18 September 2015